Text vom Lied "Jede Für Sich" usm Album "erscht de aafang"    Es  handlet devo, dass hützutags vili Mänsche i sich chered.  Viles mit irne Mitmänsche würed teile, wäns meh Sälbstwert hetted.  Vilicht isch es de Wohlstand vo de Schwiiz, wo de Mänsche s'Gfühl git,  dass jede uf sich sälber sötti luege. I ärmere Länder isch bekanntlich  de Zämehalt grösser...losed/läsed! Was halteder devo?     1.Strophe  "Hoi", "Ciao", "Wie gahts?", "Guet!  Und bi dir?" "Ja es muess!"  Ok man, du känsch  de Tüüp  Ich vestahn, er isch din ängste Fründ  Ihr gönd dur dick und dünn  Doch die Person weiss über dich en Müll  Du seisch, dass niemer mit dir fühlt  Scho klar, wil du verriglisch d'Tüür  Wieso chömmer mitenand nöd offe rede?  Wieso chömmer mitenand nur bsoffe rede?  Wer wär vo dem betroffe? Jede!  Wer isch es? --- me sind veschlosse, ebe!  Wämmer's säge, müemmer eus schäme  Zum zäme läbe müemmer eus käne  Chum us dir use, ich meins  wortwörtlich  Au wänd nüüt seisch, seisch doch öpis     Refrain  Mir läbed all im sälbe All  Wo gsesch dänn du de Zämehalt  Vil Lüüt fühled sich nöd vestande  Und vil Lüüt chönd sich nirgends festhalte  Mir läbed, aber jede für sich  Jede lost, aber redet für sich  Jed chehrt i sich, hät kei Iisicht  Wän chunt mal die Ziit, wo s'Iis bricht     2.Strophe  Alles für sich bhalte, heisst erwachse sii  Vili dänked so, wän erwached si?  Zum Problem teile, muesch kän Schwache sii  Für was hämmer Ohre und Empathie?!  A anderne irem Problem und Glück teilnäh  Inträsse dra ha, was anderi Lüüt meined  Vili gsehnd's nöd ii, me müends peile  Ich hoff, dassi da nöd für Nüüt reime  --- Was haltisch devo?  Ja du als anderi Person!  Mitere andere Brüle und Perspektive  Werded d'Lüüt nöd immer depressiver  Glaubsch,  dass's a dir, oder am Reste liit  Ob so oder so, ich glaub ad Besserig  Ihr losed für oi und losed für mich  Aber vilicht redi gliich bloss für mich     Refrain     3.Strophe  Was isch richtig? Was isch falsch?  Gsesch es nüm? Alles schwarz?  Alles chunt und alles gaht  Bisch vewirrt, alles klar?  Bisch der sicher? Ich fröge nur  Wie gseht das Ganze vo  nöchem us?  Wie gseht's us under de Oberflächi?  Find's use, bis nöd oberflächlich  Zäme läbe, so gaht's nie  Lüüt sötted nüm de Vorhang zie  Sich de Wält öffne, d'Wält ghöre  S'isch kän Zuefall, dass mer zu de Wält ghöred  Mir läbed, aber jede für sich  Jede lost, aber reded für sich  Jede chehrt i sich, hät kei Iisicht  Wän chunt mal die Ziit, wo s'Iis bricht     Refrain    Text/Rap: CanavaR (F.Civrilli)          Lose chönder's uf www.mx3.ch/artist/canavar